Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9790

2. Megjegyzés: A közös nemzetközi légi üzemeltetés esetében, amelyet olyan repülőgépekkel bonyolítanak le, amelyek nem mindegyike van azonos szerződő államban lajstromozva, a jelen rész előírásai közül semmi sem akadályozza meg az érintett államokat abban, hogy szerződés alapján közösen végezzék el azokat a feladatokat, amelyek végrehajtására a vonatkozó Annex-ek a lajstromozó államot jelölik ki. 3.1 A törvények, előírások és eljárások betartása 3.1.1 A járató biztosítsa, hogy minden külföldön tartózkodó alkalmazottja tudatában legyen annak, hogy eleget kell tenniük azon államok jogszabályainak, előírásainak és közzétett eljárásainak, amelyekben az üzemeltetést végrehajtják. 3.1.2 A járató biztosítsa, hogy összes repülőgépvezetője ismerje a feladataik teljesítéséhez szükséges törvényeket, jogszabályokat, előírásokat és eljárásokat, amelyeket az átrepülendő területre, az igénybe vett repülőterekre és léginavigációs létesítményekre megállapítottak. A járató biztosítsa, hogy a hajózószemélyzet többi tagja is ismerje a repülőgép üzemeltetésével kapcsolatos feladataik teljesítéséhez szükséges ilyen jogszabályokat, előírásokat és eljárásokat. 2007/70/II. szám Megjegyzés: A repülőgépvezetőknek és a légiüzemeltetéssel foglalkozó személyeknek szóló azon információkat, amelyek a repülési eljárások paramétereire és az üzemeltetési eljárásokra vonatkoznak, a PANS-OPS I. kötete tartalmazza. A látás utáni és a műszeres repülési eljárásokfelépítésére vonatkozó kövtelményeket a PANS-OPS II. kötete tartalmazza. Az akadály mentesség követelményeinek és eljárásainak használata egyes államokban eltérhetnek a PANS-OPS előírásaitól, és biztonsági okokból fontos ezen különbségek ismerete. 3.1.3 A repülésüzemi irányításért a járató vagy kijelölt képviselője felelős. Megjegyzés: Ez az előírás nem érinti az állam jogait és kötelezettségeit azon repülőgépek üzemeltetésére vonatkozóan, amelyeket abban az államban vettek lajstromba. 3.1.4 A repülésüzemi irányításért viselt felelősséggel csak a légijármű parancsnoka és a repülés-üzemi tiszt / szolgálatvezető hatalmazható fel, amennyiben a járató jóváhagyott módszere a légiüzemeltetés irányítására és felügyeletére megköveteli a repülés-üzemi tiszt / szolgálatvezető alkalmazását. Megjegyzés: A repülésüzem irányításának megszervezésére vonatkozó útmutató és a repülés-üzemi tiszt / szolgálatvezető szerepének leírása az Üzemeltetés Felügyeleti, Jogosítási és Folyamatos Ellenőrzési Eljárások Kézikönyvében (Doc 8335) található. A repülés-üzemi tiszt / szolgálatvezető felhatalmazására, kötelességeire, és felelősségi körére vonatkozó részletes útmutatót a Repülésüzemi Kézikönyv Előkészítése (Doc 9376) című anyagban található. A szakszolgálati engedéllyel rendelkező repülés-üzemi tiszt / szolgálatvezető korára, képzettségére, tudására és gyakorlati jártasságára vonatkozó követelmények az 1. Annexben találhatók. 3.1.5 Amennyiben a repülőgép vagy az utasok biztonságát fenyegető vészhelyzetről először a repülésüzemi tiszt / szolgálatvezető szerez tudomást, akkor annak a személynek a 4.6.2 bekezdés szerinti tevékenysége, ahol az lehetséges, tartalmazza a kialakult helyzet természetéről a megfelelő hatóságok késedelem nélküli értesítését, és a segítségre vonatkozó kérést, amennyiben szükséges. 3.1.6 Amennyiben a repülőgép vagy az utasok biztonságát fenyegető vészhelyzet esetében olyan tevékenységre van szükség, amellyel megsértik a helyi előírásokat vagy eljárásokat, erről a légijármű parancsnoka késedelem nélkül értesítse az illetékes helyi hatóságot. Ha az állam, amelynek felségterületén az esemény bekövetkezik így rendelkezik, a légijármű parancsnoka bármely ilyen előírás megsértéséről nyújtson be jelentést ezen állam illetékes hatósága számára; ebben az esetben a jelentés másolatát nyújtsa be továbbá a járató állama számára is. Az ilyen jelentéseket a lehető legrövidebb időn, általában 10 napon belül nyújtsák be. 3.1.7 A járató biztosítsa, hogy a repülőgép fedélzetén a légijármű parancsnokának rendelkezésére álljon az átrepült területen működő kutató és mentő szolgálatokra vonatkozó összes alapvető tájékoztatás. Megjegyzés: Ezt a tájékoztatást a repülőgépvezető számára az üzemeltetési kézikönyv vagy más hasonló, alkalmasnak tekintető tájékoztató anyag is tartalmazhatja. 3.1.8 A járató biztosítsa, hogy a hajózószemélyzet tagjai az 1. Annex előírásai szerint bizonyítsák képességüket a légiforgalmi rádiótávbeszélő összeköttetések során alkalmazott nyelv szóbeli használatára és megértésére. 3.2 A biztonság irányítása 3.2.1 Az állam dolgozzon ki egy biztonsági programot, hogy a repülőgépek üzemeltetése során elfogadható biztonsági szintet lehessen elérni. 2007/70/II. szám 3.2.2 A célul kitűzött elfogadható biztonsági szintet az érintett állam(ok) határozza(ák) meg. Megjegyzés – a biztonsági programra és az elfogadható biztonsági szint meghatározására vonatkozó útmutatót a 11. Annex E. melléklete és a Biztonság Irányítási Kézikönyv (SMM) (Doc 9859) tartalmazza. 3.2.3 Ajánlás – az államok követeljék meg, hogy a biztonsági programjuk részeként egy járató vezessen be a járató államának elfogadható biztonság irányítási rendszert, amely minimum:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes